# தி அண்டர்டேக்கர்

## சொந்த வாழ்க்கை

அவர் கூடைப்பந்து அணியின் உறுப்பினராக இருந்த வால்டிரிப் ஹை ஸ்கூலில் 1983 ஆம் ஆண்டு பட்டம் பெற்றார். காலவே முதலில் 1989 ஆம் ஆண்டு ஜோடி லின்னை திருமணம் செய்தார் அவர்களுக்கு இந்தத் திருமணம் முடிவுக்கு வரும் முன்னர் 1993 ஆம் ஆண்டில் பிறந்த கன்னர் என்ற மகன் உள்ளார். காலவே தன்னுடைய இரண்டாவது மனைவியான சாராவை கலிபோர்னியா, சாண்டியாகோவில் டபிள்யுடபிள்யுஎஃப் ஆட்டோகிராப் கையெழுத்திடும் நிகழ்வில் சந்தித்தார். அவர்கள் 2000 ஆம் ஆண்டு ஜூலை 21 இல் செயிண்ட்.பீட்டர்ஸ்பெர்க், ஃபுளோரிடாவில் திருமணம் செய்துகொண்டனர். மார்க் மற்றும் சாரவிற்கு இரண்டு மகள்கள் உள்ளனர்: கேஸி (2002 ஆம் ஆண்டு நவம்பர் 21 இல் பிறந்தவர்), கிரேஸி (2005 ஆம் ஆண்டு மே 15இல் பிறந்தவர்).  
திருமணப் பரிசாக காலவே தன்னுடைய மனைவியின் பெயரைத் தன்னுடைய தொண்டையில் பச்சை குத்திக்கொண்டிருக்கிறார், தான் செய்துகொண்டதிலேயே இதுதான் மிகவும் வலிமிகுந்தது என்று அவர் கூறினார். அண்டர்டேக்கர் வேறு பல வடிவங்களிலும் பச்சைக் குத்திக்கொண்டிருக்கிறார்: அவர் "அசலான டெட்மேன்" என்று குறிப்பிடும் கல்லறை தோண்டுபவர், மண்டையோடுகள், ஒரு கோட்டை மற்றும் ஒரு சூனியக்காரன். தன்னுடைய உடல் கலையைப் பற்றிப் பேசும்போது ஒருவகையான மத்திய காலத்தைச் சேர்ந்த விஷயங்கள் தன்னுடைய கைகளில் நடந்துகொண்டிருப்பதாக அவர் கூறுகிறார். தன்னுடைய கழுத்தின் பின்பகுதியில் நடனமாடும் எலும்புக்கூடி ஒன்றையும், வயிற்றில் பிஎஸ்கே பிரைட் என்று கூறும் படத்தையும் பச்சை குத்திக் கொண்டிருக்கிறார்.  
மல்யுத்தத்திற்கும் மேலாக காலவேக்கு பல பழக்கங்களும் ஆர்வங்களும் இருக்கின்றன. அவர் ஹார்லே-டேவிட்ஸன் மற்றும் வெஸ்ட் கோஸ்ட் சாப்பர்ஸ் மோட்டார்சைக்கிள்களை சேகரித்து வைத்திருக்கிறார் என்பதோடு தனது முதல் புதிய மோட்டார்சைக்கிளை 1991 ஆம் ஆண்டு சர்வைவர் சீரிஸில் ஹல்க் ஹோகனை டபிள்யுடபிள்யுஎஃப் சாம்பியன்ஷிப்பிற்காக தோற்கடித்த பின்னர் வாங்கினார். வெஸ்ட் கோஸ்ட் சாப்பரின் நிறுவனரான ஜெஸ்ஸி ஜேம்ஸ் அவருக்கென்று உருவாக்கித் தந்த மோட்டார்சைக்கிள் ஒன்றையும் காலவே வைத்திருக்கிறார். அவர் நிக் கேவ் மற்றும் அவருடைய இசை முயற்சிகள் (தி பர்த்டே பார்ட்டி மற்றும் தி பேட் சீ்ட்ஸ்) அனைத்திற்கும் மிகப்பெரிய ரசிகராவார். அவர் சிசி சிப், ஏசி/டிசி, கிஸ், பிளாக் சபாத், கன்ஸ் என் ரோஸஸ், மெட்டாலிக்கா, யூதாஸ் பிரிஸ்ட், ஐயன் மெய்டன், மற்றும் பிளாக் லேபிள் சொசைட்டி ஆகியவற்றையும் கேட்டு ரசிக்கிறார். கண்ட்ரி மற்றும் ப்ளூஸ் ஆகியவை அவருடைய விருப்பமான மற்ற இசை வகைகளாகும். ஒரு பெருவிருப்பமுள்ள குத்துச்சண்டை ரசிகரான காலவே 2005 இல் பெக்காயோ எதிராக வெலாகுவஸ் சண்டையின்போது பெக்காயோவின் அணியை வழிநடத்திச் செல்கையில் அமெரிக்க தேசியக் கொடியைப் பிடித்துச் சென்றவர்களுள் ஒருவராவார். இது ஃபிலிப்பைன் செய்தி நிகழ்ச்சியான *டிவி பேட்ரோல் வேர்ல்டில்* நடந்த நேர்காணலில் சக மல்யுத்த வீரரான பாடிஸ்டாவால் உறுதிசெய்யப்பட்டது. காலவே கலப்பு தற்காப்புக் கலைகளின் தீவிர ரசிகருமாவார் என்பதோடு சில அல்டிமேட் ஃபைட்டிங் சாம்பியன்ஷிப் நிகழ்ச்சிகளிலும் கலந்துகொண்டிருக்கிறார்.  
2007 ஆம் ஆண்டில் கையில் ஏற்பட்ட காயத்தால் தி அண்டர்டேக்கர் போட்டிகளில் கலந்துகொள்ளாமல் இருந்தபோது தன்னுடைய கூட்டாளி ஸ்காட் எவர்ஹார்ட்டுடன் ரியல் எஸ்டேட் தொழிலில் ஈடுபட்டார். காலவேயும் எவர்ஹார்ட்டும் கொலராடோ, லவ்லேண்டில் 2.7 மில்லியன் அமெரிக்க டாலர்கள் மதிப்புள்ள கட்டிடத்தை கட்டி முடித்தனர். ஆடம்பரமான அலுவலக இடவசதிகளுடன் இருக்கும் இந்தக் கட்டிடத்திற்கு அவர்களுடைய பெயரின் கடைசி எழுத்துக்களை இணைத்து "The Calahart" என்று பெயரிடப்பட்டது. தொலைக்காட்சியில் பிரபலமானவராக இருப்பது நிச்சயம் தன்னுடைய தொழிலுக்கு உதவுவதாகக் குறிப்பிட்டார், அத்துடன் "எந்த வகையிலும் இது உங்கள் பேரத்தை முடக்கிவிடாது ஆனால் மக்கள் உங்களுடன் அமர்ந்து பேச விரும்புவார்கள். இது நிறைய பேரை சந்திக்க எங்களுக்கு உதவுகிறது என்பதோடு நாங்கள் எதைச் செய்ய விரும்புகிறோம் என்பதையும் தெரியப்படுத்துகிறது." காலவேயும் அவருடைய மனைவி சாராவும் பெரிய எண்ணிக்கையில் நாய்களை வளர்ப்பதற்கான உயிர்காக்கும் சிகிச்சைக்கு உதவுவதற்கென்று டெக்ஸாஸ் எ&amp;எம் காலேஜ் ஆஃப் வெட்டனரி மெடிசின் & பயோமெடிக்கல் சயின்ஸில் தி ஜூயல் காம்ப்டன் காலவே தி அனமல்ஸ் ஃபண்டை நிறுவியிருக்கின்றனர்.